《送尹同道还历城》
明代·程敏政

情切鸰原众不如，往来无惜走征车。百年子女成姻后，几日乡征入望馀。

白社已开嘉庆宴，红鸾遥报上公书。先朝太宰今无恙，为托殷勤问起居。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通征节于唐寅等，下狱。寻勒致仕卒。有《新安文献志》、《明文衡》、《篁墩集》。